Girls Medical ID Alert Bracelet with food allergies, linked and pool friendly | Lauren's Hope
Food Allergies, Linked and Pool Friendly Girls Medical ID Alert Bracelets Weer drukke cijferweek voor beleggers Amsterdam » reacties | IEX.nl
Gepubliceerd op 2 augustus 2020 15:21 | Views: 7.449
Aantal posts: 25.117 Die Peter-jasie Patriot - Nommer 45
Wie van julle maak elke dag toebroodjies vir die kinders of vir manlief? Ek wed julle kan doen met idees hoe om daardie toebroodjies op te kikker. Ek het nou al 'n geruime tyd 'n blad op my webwerf waar mense vir my idees stuur oor hoe hulle "anderse" toebroodjies maak (in Engels). So klik hier en gaan kyk of jy van die idees kan gebruik, maar wees gewaarsku, party mense het "volksvreemde" smaak!
Hier is 'n geleentheid vir julle leunstoelreisigers om 'n toer deur die Weskaap te ervaar saam met Anton Smit, eienaar van die Ceres Internet Café, op Ceres natuurlik!
Hier is deel een van sy reis, stuur gerus vir Anton ePos as julle enige kommentaar het of net wil terugvoer gee. En sien julle die lekker koppie koffie hier regs? Klik gerus daarop en gaan kuier vir Anton in Ceres!
Ek het die naweek die Weskaap toer gedoen en net weer besef watter mooi deel van die land bly ons in - selfs in die swaar reën is dit mooi.
Ek is vroegoggend Saterdag vanaf Ceres deur die Michel'spas, oor die Witbrug verby die Mill & Oaks Country Inn, verby bottende vrugtebome by Wolseley.... Net nadat ek by Bergsig Wynlandgoed op die Worcesterpad gedraai het, het ek by Breërivier en Wagen Boom Koöp weer regs gedraai oor 'n klein stukkie grondpad wat oor 'n laagwaterbruggie gaan oor die Breërivier, en daar het ek die eerste vrugtebloeisels van die seisoen gesien - 'n hele boord van ouerige bome (vermoedelik kaalgatperskes) in pienk getooi. Die grondpad raak net op daardie plek 'n goeie teerpad met geelstrepe beide kante wat lei deur die Slanghoek vallei - een van my gunsteling paaie. Daar is onder andere die Slanghoek bergoord en 4x4 roete, die Grietjiesdrif Restaurant en Gastehuis, en Slanghoek se moderne kelder. Daarna gaan die pad verby die Goudinispa, en net voor mens by Rawsonville se dorpie kom, draai mens op die ou N1-pad in die rigting van Dutoitskloof. Bokant die Protea Park hotel is die asemrowende watervalle, en dan nader mens die tonnel - 'n wonder van siviele ingenieurswese. Aan die Paarlkant ry mens verby nog bekende wynkelders; die naald van die Afrikaanse Taalmuseum en die granietrotse van Paarlberg is aan die regterkant sigbaar en aan die linkerkant die koppie met die vorm van 'n kryghelm en die gepaste naam Klapmuts. By Klapmuts se dorpie het ek afgedraai van die N1 af, en Suid gery in die rigting van Rosi se wêreld, Stellenbosch: verby Butterfly World en 'n plek waar mens vleis en ander produkte in 'n mark-atmosfeer kan koop. Nader aan Stellenbosch kom mens by Kanonkop en van die ander wynplase, baie waarvan in die laaste tyd eienaars verwissel en in die hande van Europese groepe en adelikes beland het. Daarvandaan seker die indrukwekkende kasteel op die een, wat herinner uit 'n toneel op die Ryn of Moselle [Rosi jy kan gerus vir ons 'n foto van die kasteel, en van die interessante toringkie op die plaas oorkant die pad daarvandaan op die Rosiblad plaas]. - ek is seker egter dat van die Stellenbossers niks van hierdie 'aangeplakte' Europese argitektuur hier in hul midde hou nie ?
Deur Stellenbosch met die groen Papegaaiberg aan my regterkant (ek wonder of sy dennebome ook binnekort afgekap gaan word omdat hulle uitheems is, en die kop dan kaal gaan wees?), veby die 'Bos se historiese stasiegebou wat lyk of hy besig is om opgeknap te word, en verby die uitdraai na die baie mooi Devonvallei met sy mooi Proteahotel waar mens lekker kan eet, en JC le Roux se vonkelwynkelder, maar dit is 'n toer vir 'n ander dag...
Volg die Lynedochpad en net na die plaas met die waterfontein draai mens regs op die Polkadraaipad, daar kan mens weer mooi herehuise en wynplase sien, en ook sien hoe die mense geleenthede gebruik soos kuns, gasvryheid en toerisme om die boerdery aan te vul, soos die Kanu landgoed wat 'n goed-ingerigte lokaal vir troues en konferensies het.
Zevenwaght en die restaurant met die Fabergé juwele is ook daar naby
By Blackheath kom die Polkadraaipad by die Kuilsrivier-Strand pad (ek het deur Kuilsrivier gery en toe weer Oos gedraai op die Bottelarypad) - op daardie stukkie pad asook waar mens wegdraai in Brackenfell in is daar kleinhoewes waar alles van Skaapvleis, Hoenderpakke, Plante, Kraalmis, Tuinklippies, Pizza-oonde tot akwariumtoerusting teen goedkoop pryse te koop is. Na mens links gedraai het en die Crammixpad gekruis het, is daar ook 'n nuwe luukse restaurant en konferensiefasiliteit met 'n grasdak. Hiervandaan is ek met die Okovangopad verby die reuse nuwe CapeGate winkelsentrum wat in verskillende fases ontwikkel word en wat in aanbou is, deur Durbanville, en met die Vissershokpad / Durbanville wynroete oor die Tygerberg, verby die Tygerpvalleipad en Altydgedacht wynlandgoed aan die linkerkant, Poplars restaurant en gastehuis, verder aan aan die linkerkant is die Durbanvilleheuwels wynproelokaal met uitsigte oor Tafelbaai, Robbeneiland, Bloubergstrand en Melkbos, maar dit is op helder dae, soos dit nie Saterdag was nie.
Deur Milnerton het dit hard gereën - daar is 'n nuwe winkelsentrum (The Paddocks ?) met Superspar en 'n klomp ander winkels net buite die gewese Milnerton perderesiesbaan. Daarvandaan het ek die Otto du Plessis kuspad geneem verby Woodbridge-eiland (waar ons al 'n baie lekker luisete vantevore geniet het in die gholfklub se restaurant), en by Paardeneiland het ek regs gedraai op die pad wat deur die dokke loop (hierdie pad gaan weens 9/11 wat ekstra sekuriteit by hawens en lughawens vereis, binnekort gesluit word vir die algemene publiek). As mens dus voortaan by Panama Jacks of een van die Restaurante in die dokke wil eet, moet jy bespreek, en sal jou naam op 'n lys geplaas word wat na die sekuriteit gaan. [hierdie geld nie vir die Waterfront nie, slegs vir die gedeelte vanaf A-kaai ooswaards].
In Kaapstad self het dit ook lekker gereën - besoekers sal goed doen om die inligtingsentrum te besoek wat in Burgstraat is (oorkant die straat van die Parkade, en net om die hoek van die Cape Sun InterContinental).
Ek sal sterk aanraai dat mens met Langstraat ry as jy in die rigting van die kabelstasie of Kampsbaai wil beweeg. Langstraat het die afgelope paar jaar 'n gedaanteverwisseling ondergaan en het 'n boheemse atmosfeer gekry, met eetplekke, koffiewinkels, kunswinkels, en Afrika-handwerk van wêreldstandaard. Daar was watervalle sigbaar op Duiwelspiek, asook die voorkant van Tafelberg naby Plattekloof. Besoekers aan Kaapstad sal ook die rollercoaster-rit deur die strate van Tuine, Oranjezicht en Fresnaye - dit alles in jou eie motor ! Ook die rykmansargitektuur is indrukwekkend.
Vanaf die Tuinesentrum kan mens die pad bokant Culemborg (die ou Distrik 6) met sy ry dubbelverdiepinghuisies en wonderuitsig oor die Kaapse Hawe. Dan verby die Groote Schuurhospitaal aan die voet van Duiwelspiek. Soos mens die N2 roete neem wat daar begin sien jy dat, hier aan die begin altans, hy glad-nie eintlik voldoen aan sy mooi naam van Tuinroete nie, en besef mens ook hoe moet daar duisende Kapenaars in armoede lewe - daar is rye en rye plakkerspondokke langs die N2 tot by die Kaapse lughawe en verder - dit is gewis 'n "eye-opener" vir al die oorsese toeriste wat die roete volg na en vanaf Kaapstad Internasionale lughawe. Dit is ook so met baie ander wêreldstede soos die Favelas van Rio de Janeiro. Wat alles nog erger gemaak het was die damme water wat by die lughawe aanloopbaan staan - bewys van die 47mm reën wat hulle binne 4 ure die vorige week ontvang het daar, en mens kon net dink hoe moet die water staan binne die plakkerskampe self.
Dit lyk vir my die Suid-Afrikaners se kooplus raak nie op nie, want ook by die Somerset Mall in die Strand is hulle weer besig met groot uitbreidings. Vandaar volg mens die N2 in die rigting van Sir Lowry se pas, verby die Shell Garage met die plaaswerf en tradisionele kraal, en aan die ander kant van die pad, Monkey Town www.monkeys.co.za en die Sirlowyspas dorpie, waar daar ook 'n dam is waar mens sonder 'n boot kan waterski - daar is sulke kabels wat mens oor die dam trek.
Sir Lowryspas het 'n mooi uitsig oor die see by die Strand en Gordonsbaai, en oor die Kaapse Skiereiland aan die ander kant van Tafelbaai. Bo-op die pas is 'n uitkykplek waar mens kan stilhou (ongelukkig aan die "verkeerde" kant van die pad as mense Ooswaards ry. 'n Ent verder, aan die regterkant van die pad is die Steenbrasdam wat nou 100% vol is, en waar mens permitte kan kry om piekniek te hou. by die afdraai na Grabouw (Elgin) begin die padstal-streek met Peregrine (met sy Plaasboer Braairestourant) en Orchard (met Wildekrans Wynwinkel). Waar die Viljoenshoop pad na regs uitdraai, kan mens die Appletiser fabriek op die Applethwaite plaas besoek, of die bekende Duncan's Roses, of Pippin's Country House. As mens aanhou met die hoofpad kom ry mens verby Two-a-Day / Kromco se reuse appel/peer pakstore (nou deel van die Tru-Cape sinergie), en Paul Clüver se kelder, amfiteater, en gastehuis. Verder aan is Houw Hoek se padstal regs, met die Houw Hoek Inn 'n ent van die pad af na links, en 'n baie interesante eetplek op 'n plaas: Thandi se plaaskombuis (oop vir ontbyt en middagete)
Lus om volgende vakansie Kaap toe te gaan?? Klik hier!
Op pad Kaap toe geniet 'n koppie boeretroos in Ceres!
En as julle in die Kaap aankom, gaan op 'n paar daguitstappies!
Twee boeties, die een ses en die ander agt, besluit dat dit tyd is dat hulle begin leer vloek. Die agtjarige een sê dus vir sy boetie: "Reg, jy sê blikskottel en ek sal *** sê."
Die tweetjies, heel opgewonde, stap die kombuis binne. Hul ma vra wat hulle vir ontbyt wil hê. Die sesjarige enetjie sê:"Ag, blikskottel, gee vir my 'n bietjie graanvlokkies"
Sy ma gee hom eek kyk en klap hom bo van sy stoel af.
Sy draai na sy ouer boetie en vra wat hy wil hê.
"Ek weet nie." sê hy met bewerige stemmetjie."Maar ma kan verseker wees dat ek nie *** graanvlokkies wil hê nie."
By die pretpark klim die man op 'n skaal wat jou gewig gee en sommer ook jou fortuin vertel. Hy lees die kaartjie en sê vir sy vrou. "Luister hier. Dit sê ek is energiek, intelligent, vindingryk en 'n baie goeie minnaar."
"Ja." sê sy vrou. "en jou gewig is ook verkeerd!"
Gee my 'n roer in my regterhand;
gee my 'n bok wat vlug oor die rand,
en 'n flukse perd om hom weg te dra,
Gee my 'n kamp waar bossies groei,
gee my 'n fraai volstruis wat broei,
en 'n boereseun wat baie wa,
Gee my 'n koppie waarop ek staan;
Gee my 'n vlakte, ruim en wyd,